pythainlp/thaigov-v2-corpus-22032023 huggingface dataset:
วันจันทร์ที่ 13 มีนาคม 2566
13/03/2566
ผู้ตรวจวีระกิตติ์ฯ ลงพื้นที่นครปฐม ตรวจราชการและเยี่ยมชมสถานประกอบการในพื้นที่
ผู้ตรวจราชการกระทรวงอุตสาหกรรม ลงพื้นที่นครปฐม ตรวจราชการและเยี่ยมชมสถานประกอบการในพื้นที่
เมื่อวันศุกร์ที่ 10 มีนาคม 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ตรวจราชการ ณ บริษัท แสงโสม จำกัด ตำบลหอมเกร็ด อำเภอสามพราน จังหวัดนครปฐม ประกอบกิจการผลิตสุราวิสกี้ บรั่นดี (ตามที่ได้รับอนุญาตจากกรมสรรพสามิต) โดย บริษัท แสงโสม จำกัด ได้รับการรับรองมาตรฐานต่าง ๆ อาทิ อุตสาหกรรมสีเขียวในระดับที่ 5, Carbon Footprint for Organization และ 3Rs เป็นต้น ทั้งนี้ บริษัทฯ ได้รับรางวัลความยั่งยืน DJSI World 4 ปีซ้อน ซึ่งวัดความยั่งยืนทั้ง 3 ด้าน ESG : Environmental Social & Governance (ด้านสิ่งแวดล้อม ด้านสังคม และด้านเศรษฐกิจ) ในด้านสิ่งแวดล้อม บริษัทฯ ได้มีการจัดการทรัพยากรน้ำ โดยมีการประเมินความยั่งยืนของน้ำ (WSA) รวมถึงการเป็นสมาชิกองค์กรผู้ใช้น้ำ (สทนช.) ทำให้บริษัทมีระบบบำบัดน้ำเสียที่มีประสิทธิภาพมีการควบคุมมาตรฐานน้ำทิ้งที่มีคุณภาพตามที่กฎหมายกำหนดก่อนปล่อยสู่แหล่งน้ำธรรมชาติ ในด้านสังคม บริษัทฯ มีนโยบายเกี่ยวกับความรับผิดชอบทางสังคมเพื่อส่งเสริมความยั่งยืน ที่คำนึงถึงผลกระทบต่อสังคม ด้วยการใช้ทรัพยากรที่มีทำให้สังคมอยู่อย่างมีความสุข และในด้านการจัดการพลังงาน ได้มีการสนับสนุนให้มีการใช้พลังงานจากธรรมชาติด้วยการติดตั้งแผงพลังงานแสงอาทิตย์ ซึ่งช่วยลดการใช้ไฟฟ้าจากการไฟฟ้าส่วนภูมิภาค (กฟภ.) และลดปริมาณการปล่อยก๊าซเรือนกระจก ทั้งยังเป็นมิตรกับสิ่งแวดล้อม และมุ่งเน้นการลดใช้พลังงานในโรงงาน
และในเวลา 13.00 น. ผู้ตรวจวีระกิตติ์ฯ ลงพื้นที่ตรวจราชการ ณ บริษัท เทพผดุงพรมะพร้าว จำกัด ตำบลกระทุ่มล้ม อำเภอสามพราน จังหวัดนครปฐม ประกอบกิจการผลิตกะทิผง กะทิน้ำ น้ำส้มสายชู หีบน้ำมะพร้าว เส้นใยมะพร้าว ผลไม้กระป๋องและน้ำพริก บริษัทฯ ได้รับการรับรองมาตรฐานต่าง ๆ อาทิ คาร์บอนฟุตพริ้นท์ของผลิตภัณฑ์จำนวน 69 ผลิตภัณฑ์ ฉลากลดคาร์บอนฟุตพริ้นท์จำนวน 9 ผลิตภัณฑ์ และอุตสาหกรรมสีเชียวในระดับที่ 3 เป็นต้น
นอกจากนี้ บริษัทฯ ได้มีการกระจายรายได้ให้กับชุมชนผ่านโครงการต่าง ๆ อาทิ โครงการสู่ฝันนิรันดรโดยการส่งเสริมให้ชุมชนกระทุ่มล้มทำดอกไม้จันทร์และพวงหรีด โครงการสร้างอาชีพให้ชุมชนกระทุ่มล้มทำผ้าบาติก โครงการส่งเสริมอาชีพให้ชุมชนนราภิรมย์ทำน้ำพริกต่าง ๆ ไข่เค็มและกล้วยฉาบหลากหลายรส เป็นต้น เพื่อให้ประชาชนและชุมชนโดยรอบโรงงานมีชีวิตความเป็นอยู่ที่ดีขึ้นต่อไป
วันจันทร์ที่ 13 มีนาคม 2566
13/03/2566
ผู้ตรวจสมพลฯ ลงพื้นที่ตรวจเยี่ยมสถานประกอบการเครื่องปั้นดินเผา จ.นครสวรรค์ พร้อมชี้แจงแนวทางการทำงานเพื่อมุ่งสู่ “อุตสาหกรรมดีอยู่คู่ชุมชนอย่างยั่งยืน
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมสถานประกอบการเครื่องปั้นดินเผา จ.นครสวรรค์ พร้อมชี้แจงแนวทางการทำงานเพื่อมุ่งสู่ “อุตสาหกรรมดีอยู่คู่ชุมชนอย่างยั่งยืน”
เมื่อวันพฤหัสบดีที่ 9 มีนาคม 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยนายชัชพล อินทโฉม อุตสาหกรรมจังหวัดนครสวรรค์และเจ้าหน้าที่ลงพื้นที่นครสวรรค์ ตรวจเยี่ยมสถานประกอบการเครื่องปั้นดินเผา (นายรุ่งโรจน์ เลี้ยงสุข) ประกอบกิจการ เกี่ยวกับเครื่องปั้นดินเผา ที่ได้มาตรฐานรับรอง มาตรฐานผลิตภัณฑ์ชุมชน (มผช.) มาตรฐานอุตสาหกรรมเอส (มอก.เอส) ซึ่งได้นำนโยบายกระทรวงอุตสาหกรรมในการเพิ่มขีดความสามารถในการแข่งขันมาเป็นแนวทางในการส่งเสริมและพัฒนาผู้ประกอบการในการยกระดับขีดความสามารถในการแข่งขัน โดยการนำ มผช. และ มอก.เอส มาเป็นกลไกในการขับเคลื่อน ส่งเสริม สนับสนุน ยกระดับผู้ประกอบการ ให้ได้รับการรับรองมาตรฐานแก่ผลิตภัณฑ์ มีการนำดินเหนียวที่มีอยู่ในพื้นที่มาใช้ในการผลิต จึงทำให้ผู้ประกอบการมีการประกอบธุรกิจได้อย่างมั่นคง มีวัตถุดิบที่เพียงพอต่อการผลิต และได้มีการพัฒนารูปแบบผลิตภัณฑ์ และลวดลายใหม่ ๆ ประกอบกับผลิตภัณฑ์ได้รับการรับรองมาตรฐาน สามารถส่งผลิตภัณฑ์ไปจำหน่ายในทุกภูมิภาคของประเทศ ทำให้ธุรกิจมีการเจริญเติบโต ส่งผลให้เกิดการจ้างแรงงานในพื้นที่ เป็นการสร้างงาน สร้างอาชีพ และเป็นการกระจายรายได้สู่ชุมชน ซึ่งสอดคล้องตามนโยบาย MIND
วันจันทร์ที่ 13 มีนาคม 2566
13/03/2566
ผู้ตรวจภาสกรฯ ลงพื้นที่สิงห์บุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่สิงห์บุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
เมื่อวันที่ 9 มีนาคม 2566 เวลา 09.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 1 ภาคกลางตอนบน สำนักงานอุตสาหกรรมจังหวัดสิงห์บุรี โดยมีนายสมบูรณ์ สุนทรศาสตร์ อุตสาหกรรมจังหงัดสิงห์บุรีและคณะเจ้าหน้าที่ ร่วมประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 พร้อมมอบแนวทางในการดำเนินงานโดยให้ตรวจกำกับโรงงาน/เหมืองแร่ให้เป็นไปตามกฎหมาย การส่งเสริม GI ให้ได้ 100% การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานที่น่าจะมีความเสี่ยง (ไม่มีร้องเรียนซ้ำซาก)
นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า SMEs D Bank สาขาสิงห์บุรี เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด เพื่อรับทราบผลการดำเนินงานปัญหาอุปสรรคต่าง ๆ ซึ่งจังหวัดสิงห์บุรีเป็นจังหวัดขนาดเล็กส่วนใหญ่เป็นพื้นที่เกษตรกรรม ข้าว อ้อย ผลไม้ มีโรงงานอุตสาหกรรมไม่มากนัก โดยภาคอุตสาหกรรมมีข้อเสนอความต้องการขยายตัวให้มากกว่านี้ แต่การแก้ไขกฎหมายผังเมืองยังล่าช้าอยู่ ทำให้โรงงาน เช่น การแปรรูปเกษตรหรือซ่อมสร้างอุปกรณ์การเกษตรไม่สามารถดำเนินการได้ ส่วนด้านการตลาดและเจรจาธุรกิจจะมีการจัดงาน "เจ้าพระยาป่าสัก Expo" เพื่อช่วยผู้ประกอบการกลุ่มภาคกลางมาจำหน่ายผลิตภัณฑ์
ในการนี้ ได้ให้ข้อแนะนำในการส่งเสริมและพัฒนาอุตสาหกรรม นำนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก"อุตสาหกรรมดี ชุมชนดี หน่วยงานดี" สู่ความสำเร็จ 4 มิติ (ความสำเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) ใช้ศักยภาพกองทุนที่มีอยู่เชื่อมโยงส่งเสริมอาชีพให้ประชาชนได้รับประโยชน์อย่างเต็มที่และยั่งยืน
วันจันทร์ที่ 13 มีนาคม 2566
13/03/2566
พลเอก ประวิตรฯ เดินทางลงพื้นที่ภาคใต้ ตามเร่งแก้ปัญหาพื้นที่น้ำท่วม ย้ำต้องเร่งดูทั้งระบบและแก้เป็นพื้นที่ไปพร้อมกัน
พลเอก ประวิตรฯ เดินทางลงพื้นที่ภาคใต้ ตามเร่งแก้ปัญหาพื้นที่น้ำท่วม ย้ำต้องเร่งดูทั้งระบบและแก้เป็นพื้นที่ไปพร้อมกัน
วันนี้ (วันที่ 13 มีนาคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี และ นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมคณะ ได้เดินทางลงพื้นที่ภาคใต้ จังหวัด ชุมพร ระนอง และสุราษฎร์ธานี ติดตามสถานการณ์ความคืบหน้าการบริหารจัดการน้ำ การพัฒนาพื้นที่และรับฟังความเดือดร้อนประชาชน มีผู้ว่าราชการจังหวัด เลขาธิการสำนักงานทรัพยากรน้ำแห่งชาติ และหัวหน้าส่วนราชการต่าง ๆ ให้การต้อนรับ ณ ศาลาอเนกประสงค์พรุเฉวง ตำบลบ่อผุด อำเภอเกาะสมุย
สถานการณ์ภาพรวม พัฒนาการแผนงานและโครงการน้ำในพื้นที่ จังหวัดสุราษฎร์ธานี ปี 2561 - 2565 คืบหน้าไป 870 โครงการ ใช้งบประมาณ 4,469.40 ล้านบาท ประชาชนได้รับประโยชน์ 45,687 ครัวเรือน พื้นที่ได้รับประโยชน์ 92,101 ไร่ ป้องกันความเสียหายได้ 15,975 ไร่ และอยู่ระหว่างดำเนินโครงการสำคัญ 6 โครงการ ได้แก่ อ่างเก็บน้ำคลองสีสุก คลองลิปะใหญ่ ระบบป้องกันน้ำท่วม ตลาดไชยา ชุมชนเชิงมนต์ ชุมชนเฉวงและชุมชนวัดประดู่ ต่อจากนั้นได้ลงพื้นที่ ติดตามโครงการก่อสร้าง ระบบป้องกันน้ำท่วมพื้นที่ชุมชนบางรัก และโครงการปรับปรุงภูมิทัศน์ริมพรุเฉวง จังหวัดสุราษฎร์ธานี
พลเอก ประวิตรฯ ได้สั่งการให้สำนักงานทรัพยากรน้ำแห่งชาติ และส่วนราชการจังหวัด ให้ความสำคัญกับพื้นที่เกิดน้ำท่วมและพื้นที่เสี่ยงที่สร้างความเดือดร้อนเสียหายของชุมชนที่ผ่านมา โดยให้เร่งขับเคลื่อนแผนงานโครงการในพื้นที่เสี่ยงที่ประสบปัญหาน้ำท่วม บริเวณ ตำบลท่าอุแท ตำบลปากแพรก ตำบลไชยคราม ตำบลสมอทอง ตำบลเขานิพนธ์ ตำบลพรุพี และ อำเภอบ้านนาสาร อำเภอพุนพิน อำเภอคีรีรัฐนิคม อำเภอบ้านขุนตาล และ อำเภอดอนสัก พร้อมขอให้เร่งรัดกำกับโครงการชุมชนบางรัก ระยะที่ 1 การพัฒนาแหล่งน้ำทุ่งจอ การก่อสร้างสถานนีสูบน้ำสหกรณ์นิคมนครพนม และการขยายระบบประปา ตำบลเกาะพะงัน ให้เป็นไปตามแผน เพื่อลดผลกระทบความเสียหายจากปัญหาอุทกภัยของจังหวัดในภาพรวม พร้อมกันนี้ขอให้เตรียมการ 10 มาตรการ รองรับฤดูแล้ง โดยเฉพาะพื้นที่เสี่ยงขาดน้ำ เพื่อมิให้เกิดปัญหาการขาดแคลนน้ำบริโภคกับประชาชนในฤดูแล้งไปพร้อมกัน
ต่อจากนั้น พลเอก ประวิตรฯ ได้พบปะรับทราบปัญหาจากประชาชนในพื้นที่ พร้อมทั้งทักทายพี่น้องประชาชนในพื้นที่อย่างอารมณ์ดีและเป็นกันเอง โดยในบ่ายวันเดียวกัน พลเอก ประวิตรฯ ได้เดินทางไป จังหวัดชุมพร และ จังหวัดระนอง เพื่อติดตามการพัฒนาโครงสร้างความเข้มแข็งชุมชนและพบปะรับทราบปัญหาจากประชาชนในพื้นที่
วันจันทร์ที่ 13 มีนาคม 2566
13/03/2566
รองปลัดฯ สุรพล ผลักดันบุคลากรทุกระดับ สร้างวัฒนธรรมจิตอาสากระทรวงอุตสาหกรรม เดินหน้า “เราทำความ ดี ด้วยหัวใจ”
รองปลัดกระทรวงอุตสาหกรรม ผลักดันบุคลากรทุกระดับ สร้างวัฒนธรรมจิตอาสากระทรวงอุตสาหกรรม เดินหน้า “เราทำความ ดี ด้วยหัวใจ”
เมื่อวันที่ 10 มีนาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะผู้อำนวยการศูนย์อำนวยการจิตอาสากระทรวงอุตสาหกรรม เป็นประธานประชุมวางแผนการดำเนินโครงการจิตอาสา ปี 2566 ร่วมกับ กองตรวจราชการ ในฐานะฝ่ายเลขานุการ ณ ห้องประชุมจิตอาสา สำนักงานปลัดกระทรวงอุตสาหกรรม โดยมี นายเตมีย์ พันธุวงค์ราช ผู้อำนวยการกองตรวจราชการ ข้าราชการ และเจ้าหน้าที่ เข้าร่วม ณ ห้องประชุมจิตอาสา สำนักงานปลัดกระทรวงอุตสาหกรรม
การประชุมดังกล่าว เพื่อวางแนวทางผลักดันโครงการ/กิจกรรมในภาพรวมของกระทรวงอุตสาหกรรม เบื้องต้นมีแนวคิดจัดทำโครงการจิตอาสารักษ์สิ่งแวดล้อม ช่วยประหยัดพลังงาน คืนความสุขให้ชุมชนรอบโรงงานอุตสาหกรรม ตามนโยบาย MIND ปั้นอุตสาหกรรมคู่ชุมชน
วันจันทร์ที่ 13 มีนาคม 2566
13/03/2566
​รองโฆษกรัฐบาลเผย สิทธิบัตรทองหาหมอฟรี ผ่านแอปฯ Clicknic ครอบคลุม 42 โรค นำร่องเฉพาะพื้นที่กรุงเทพฯ
​รองโฆษกรัฐบาลเผย สิทธิบัตรทองหาหมอฟรี ผ่านแอปฯ Clicknic ครอบคลุม 42 โรค นำร่องเฉพาะพื้นที่กรุงเทพฯ
วันที่ 13 มีนาคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลโดยสำนักงานหลักประกันสุขภาพแห่งชาติ (สปสช.) ได้เปิดบริการทางเลือกให้แก่ผู้มีสิทธิหลักประกันสุขภาพแห่งชาติ (สิทธิบัตรทอง 30 บาท) ที่ป่วยด้วยโรคทั่วไปที่ไม่ซับซ้อน 42 กลุ่มอาการโรค สามารถพบแพทย์เพื่อรักษาทางไกลหรือเทเลเมดิซีน (telemedicine) โดยแอปพลิเคชัน Clicknic โดยคลิกนิกเฮลท์ คลินิกเวชกรรม 42 โรค เช่น ตาแดง ท้องร่วง ไข้ หวัด อาหารเป็นพิษ กระเพาะอักเสบ ลำไส้อักเสบ กล้ามเนื้อ ข้ออักเสบ ลมพิษ ผื่น รวมถึงโรคโควิด 19 กลุ่มสีเขียวหรือกลุ่มที่มีอาการเล็กน้อย ฯลฯ สาระสำคัญคือเป็นโรคที่ไม่มีความซับซ้อนมากและพบได้บ่อย
โดยนำร่องใน กทม. ก่อน รวมทั้งคนที่มีสิทธิอยู่ในต่างจังหวัดแต่ตัวอยู่ที่ กทม. ก็ใช้บริการได้เช่นกัน บริการนี้เป็นทางเลือกที่มุ่งอำนวยความสะดวก สำหรับขั้นตอนการรับบริการนั้น ก่อนอื่นต้องดาวน์โหลดแอปฯ Clicknic มาติดตั้งในมือถือก่อน เมื่อเข้าไปในแอปฯ แล้วจะมีแบนเนอร์ "ผู้ป่วยกลุ่มโรคทั่วไป (สปสช.)" เมื่อคลิกเข้าไปจะมีช่องบันทึกข้อความสำหรับระบุที่อยู่และสถานที่จัดส่งยา พร้อมระบุอาการ รวมทั้งระบุข้อมูลสุขภาพ เช่น ส่วนสูง น้ำหนัก และยังสามารถใช้เทคโนโลยีตรวจสัญญาณสุขภาพผ่านกล้องมือถือ เพื่อให้แพทย์มีข้อมูลเพิ่มเติมประกอบการรักษาได้ด้วย เมื่อกรอกข้อมูลทั้งหมดเสร็จแล้วให้กด "เริ่มขอคำปรึกษา" จากนั้นรอเจ้าหน้าที่ตรวจสอบสิทธิและส่งเคสให้แพทย์ทำการติดต่อกลับ ใช้เวลารอ 10-30 นาที และหากมีการสั่งจ่ายยา ก็จะส่งไปให้ที่บ้านหรือผู้ป่วยไปรับที่ร้านยาใกล้บ้านก็ได้ หรือหากต้องการรายละเอียดเพิ่มเติมสามารถติดต่อได้ที่ไลน์ไอดี @Clicknic ทั้งนี้ เพื่อให้ประชาชนได้รับข้อมูลข่าวสารจากสำนักงานหลักประกันสุขภาพแห่งชาติ (สปสช.) สามารถติดตามได้ที่เว็บไซต์ www.nhso.go.th หรือโทรสายด่วน 1330 หรือเพิ่มเพื่อนไลน์กับ สปสช. พิมพ์ @nhso สอบถามข้อมูล
“รัฐบาลให้ความสำคัญกับการดูแลสุขภาพประชาชนและการเข้าถึงบริการภาครัฐอย่างประสิทธิภาพ เพิ่มสิทธิประโยชน์ เพิ่มคุณภาพ และบริการให้กับผู้มีสิทธิหลักประกันสุขภาพแห่งชาติ (สิทธิบัตรทอง 30 บาท) เพื่อไม่ให้เกิดความเหลื่อมล้ำในการรักษาพยาบาล สามารถเข้ารับบริการหน่วยปฐมภูมิสถานพยาบาลสังกัดกระทรวงสาธารณสุขได้ทุกแห่ง” นางสาวรัชดา ย้ำ
วันจันทร์ที่ 13 มีนาคม 2566
13/03/2566
เปิดแล้ววันนี้ สำนักงานสลากฯ ให้บริการจ่ายเงินรางวัล ผ่าน Drive Thru Service อำนวยความสะดวกให้กับประชาชน ผู้ใช้บริการพึงพอใจ สะดวก ง่าย ไม่ยุ่งยาก
วันนี้ (13 มีนาคม 2566) สำนักงานสลากกินแบ่งรัฐบาล เปิดให้บริการจ่ายเงินรางวัล Drive Thru Service เป็นวันแรก ซึ่งมีประชาชนผู้ถูกรางวัลมาใช้บริการขึ้นเงินรางวัลเป็นจำนวนมาก ผู้ใช้บริการต่างพึงพอใจ เนื่องจากขั้นตอนไม่ยุ่งยาก สะดวก ง่าย ต่อการใช้บริการ
พันโทหนุน ศันสนาคม ผู้อำนวยการสำนักงานสลากกินแบ่งรัฐบาล กล่าวว่า “สำหรับบริการจ่ายเงินรางวัล Drive Thru Service เพื่ออำนวยความสะดวกให้กับประชาชนผู้มารอรับเงินรางวัล ทั้งสลากกินแบ่งรัฐบาลสลากการกุศล และสลากดิจิทัล โดยสามารถขึ้นได้ทุกรางวัล ยกเว้นรางวัลที่ 1 สลากอายัด สลากปลอมแปลง และ สลากชำรุด สำหรับการขึ้นเงินรางวัล ผ่าน Drive Thru Service ไม่ต้องจองคิว สามารถ Walk – in เข้ามาได้เลยในส่วนของการนำสลากใบมาขึ้นรางวัล เตรียมบัตรประชาชน ใบสลากที่เขียนชื่อ-สกุล พร้อมเบอร์โทร ทุกฉบับ เตรียมเลขบัญชีธนาคาร กรณีไม่มีบัญชี ธกส. และ ธนาคารออมสิน การขึ้นรางวัลสลาก จำนวน 1 - 30 ฉบับ โอนเงินไม่เกิน 2,000,000 บาท / ครั้ง หากเกินจากนี้ ติดต่อที่จ่ายรางวัล ชั้น G กรณีมีบัญชี ธนาคารออมสิน หรือ ธกส. การขึ้นรางวัลสลาก จำนวน 30 ฉบับ โอนได้ไม่จำกัดจำนวนเงิน และสำหรับการขึ้นรางวัลสลากดิจิทัล สามารถกดเลือกรับขึ้นเงินรางวัลที่สำนักงานฯ ผ่านแอปพลิเคชั่นก่อนเดินทางมารับบริการผ่าน Drive Thru Service เมื่อมาถึงแสดงหน้าจอมือถือให้เจ้าหน้าที่ พร้อมเตรียมบัตรประชาชน และเลขบัญชีธนาคาร”
ทั้งนี้ เปิดให้บริการวันจันทร์ – วันศุกร์ (เว้นวันหยุดทำการหรือวันหยุดนักขัตฤกษ์) เวลา 07.30 – 15.00 น. ไม่หยุดพักเที่ยง สามารถดูรายละเอียดเพิ่มเติมได้ผ่านเว็บไซต์ www.glo.or.th หรือสอบถามรายละเอียดเพิ่มเติมได้ที่ Call Center โทร 0 2528 9999
วันจันทร์ที่ 13 มีนาคม 2566
กรมการขนส่งทางราง ร่วมหารือแนวทางการลดคาร์บอนในภาคการขนส่งทางรางของประเทศไทย
.....
วันที่ 13 มีนาคม 2566 นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคมเป็นประธานการประชุมร่วมกับสำนักงานคณะกรรมาธิการเศรษฐกิจและสังคมแห่งสหประชาชาติสำหรับเอเชียและแปซิฟิก (ESCAP) เกี่ยวกับเพื่อหารือแนวทางการลดคาร์บอนในภาคการขนส่งทางรางของประเทศไทย
โดยการประชุมดังกล่าวมีวัตถุประสงค์เพื่อพิจารณารายงานแนวทางการลดคาร์บอนในภาคการขนส่งทางรางของประเทศไทยที่อยู่ระหว่างดำเนินการโดย ESCAP เพื่อหาแนวทางแก้ไขที่ยั่งยืน ซึ่งประเทศไทยมุ่งมั่นที่จะบรรลุเป้าหมายการพัฒนาที่ยั่งยืน (SDGs) และลดการปล่อยก๊าซเรือนกระจก รวมทั้งตระหนักถึงบทบาทสำคัญของการลดคาร์บอนในภาคการขนส่งทางราง ซึ่งเป็นไปตามนโยบายของกระทรวงคมนาคมที่มุ่งมั่นที่จะลดรอยเท้าคาร์บอน (Carbon footprint) ของรูปแบบการขนส่งทางราง โดยการสนับสนุนการใช้พลังงานไฟฟ้า พลังงานแบตเตอรี่ และพลังงานเชื้อเพลิงที่ยั่งยืน ในการขยายโครงข่ายระบบรางให้เป็นทางเลือกที่มีประสิทธิภาพในการขนส่งสินค้าและผู้โดยสารให้มากขึ้น พร้อมไปกับการลดการปล่อยก๊าซเรือนกระจกจากการเดินรถ การซ่อมบำรุง และการก่อสร้าง
ในการประชุมดังกล่าว Mr.Marcelo Blumenfeld ผู้เชี่ยวชาญจาก Center for Railway Research and Education University of Birmingham ได้นำเสนอแนวทางการลดคาร์บอนในภาคการขนส่งทางรางของประเทศไทย พร้อมทั้งข้อเสนอแนะซึ่งจะเป็นพื้นฐานในอนาคตที่ยั่งยืนของระบบรางในประเทศไทย
นายอธิภู จิตรานุเคราะห์ กล่าวว่า การหารือครั้งนี้มีเป้าหมายเพื่อหาแนวทางการลดคาร์บอนในภาคการขนส่งทางรางของประเทศไทย เชื่อว่าการประชุมครั้งนี้จะมีบทบาทสำคัญใน บรรลุเป้าหมายการพัฒนาที่ยั่งยืนและพัฒนานวัตกรรมใหม่สำหรับการลดคาร์บอนในระบบรางของประเทศไทย และเป็นก้าวสำคัญที่จะพยายามอย่างต่อเนื่องในการลดการปล่อยก๊าซคาร์บอนและสร้างอนาคตที่ยั่งยืนสำหรับภาคการขนส่งทางรางในประเทศไทย
วันจันทร์ที่ 13 มีนาคม 2566
13/03/2566
​โครงการบัตรสวัสดิการแห่งรัฐ ปี 2565 ประกาศรายชื่อผู้ผ่านการตรวจคุณสมบัติ
วันพุธที่ 1 มีนาคม 2566
โครงการบัตรสวัสดิการแห่งรัฐ ปี 2565 ประกาศรายชื่อผู้ผ่านการตรวจคุณสมบัติ
ต่อจากนี้ไป ขอเชิญรับฟังไทยคู่ฟ้า
ผู้ลงทะเบียนโครงการบัตรสวัสดิการแห่งรัฐ ปี 2565
ดูผลการตรวจสอบคุณสมบัติและยืนยันตัวตนได้ในวันนี้ (1มี.ค.66) โดยมีผู้ผ่านการลงทะเบียนกว่า 14 ล้านราย
ไม่ผ่านราว 5 ล้านราย เช่น มีรายได้ต่อปีหรือเงินฝาก เกิน 100,000 บาท มีบัตรเครดิต
หรือวงเงินสินเชื่อซื้อบ้าน ซื้อรถ สำหรับผู้ลงทะเบียนผ่านและยืนยันตัวตนภายในวันที่ 26
มี.ค.เริ่มใช้สิทธิ์สวัสดิการได้ในวันที่ 1 เม.ย.2566 ส่วนผู้ที่ยังไม่ผ่านสามารถยื่นอุทธรณ์ได้ ถึงวันที่ 1 พ.ค.2566
โดยโครงการในปีนี้ครอบคลุมระบบขนส่งสาธารณะ 8 อย่าง เช่น รถเมล์ ขสมก. รถ บขส. รถไฟฟ้า รถสองแถว
เรือโดยสาร และยังกำหนดให้วงเงินค่าไฟฟ้าและน้ำประปาเป็นสวัสดิการหลักที่ไม่มีเวลาหมดอายุด้วย
ดูรายละเอียดเพิ่มเติมได้ที่เว็บไซต์ บัตรสวัสดิการแห่งรัฐ.mof.go.th
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
นายกรัฐมนตรีเยี่ยมชมวิถีชีวิตชาวไทยเชื้อสายรามัญ ณ วัดใหญ่นครชุมน์ อ.บ้านโป่ง จ.ราชบุรี
นายกรัฐมนตรีเยี่ยมชมวิถีชีวิตชาวไทยเชื้อสายรามัญ ณ วัดใหญ่นครชุมน์ อ.บ้านโป่ง จ.ราชบุรี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า วันนี้ (13 มีนาคม 2566) เวลา 13.00 น. ณ วัดใหญ่นครชุมน์ ตำบลนครชุมน์ อำเภอบ้านโป่ง จังหวัดราชบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมวิถีชีวิตชาวไทยเชื้อสายรามัญ โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายธนกร วังบุญคงชนะ รัฐมนตรีประจำสำนักนายกรัฐมนตรี เข้าร่วมด้วย
โอกาสนี้ นายกรัฐมนตรีคาดผ้าสไบจากตัวแทนชาวไทยเชื้อสายรามัญที่รอให้การต้อนรับ ซึ่งเป็นประเพณีของชาวรามัญในการเข้าวัดทำบุญ และกราบสักการะหลวงพ่อใหญ่ชัยมงคลนครดลเรืองโรจน์ นมัสการพระครูนครเขมกิจ เจ้าคณะตำบลนครชุมน์ - บ้านม่วง เจ้าอาวาสวัดใหญ่นครชุมน์ ณ อุโบสถ และกราบสักการะหลวงพ่อพญาแล ณ วิหารปากี เพื่อความเป็นสิริมงคลในการตรวจราชการจังหวัดราชบุรี
จากนั้น นายกรัฐมนตรีร่วมถ่ายภาพกับกลุ่มวิสาหกิจชุมชนไร่สนธิเวชบ้านหนองปลาดุก กลุ่มผู้สูงอายุ และกลุ่มอาสาสมัครแรงงานจังหวัดราชบุรีที่มารอให้การต้อนรับ และเยี่ยมชมวิถีชีวิตชาวไทยเชื้อสายรามัญ โดยนายกรัฐมนตรีกล่าวว่า รู้สึกยินดีที่ได้มาพบชาวไทยเชื้อสายรามัญ ประเทศไทยมีหลายเชื้อสายแต่เราทุกคนล้วนเป็นคนสัญชาติเดียวกัน สัญชาติไทยเหมือนกัน วันนี้ประเทศไทยมีโอกาสเดินไปข้างหน้าอีกมากด้วยความรัก ความสามัคคี ซึ่งจะทำให้เกิดการเปลี่ยนแปลงที่ดีขึ้นในกระบวนการประชาธิปไตย ขอให้ทุกคนช่วยกันคิดช่วยกันทำให้ทุกอย่างดีขึ้น หลายอย่างรัฐบาลได้วางกรอบแนวทางไว้หมดแล้ว ซึ่งวันนี้เราเดินมาได้ครึ่งทางแล้ว แม้จะผ่านปัญหา อุปสรรคมามากมายไม่ว่าจะเป็นโควิด เศรษฐกิจ ความขัดแย้งทางภูมิศาสตร์ สงครามระหว่างประเทศ เราก็ร่วมมือร่วมใจผ่านกันมาได้ ซึ่งในวันข้างหน้าทุกอย่างจะทยอยดีขึ้น ขอให้ทุกคนรักกัน พูดคุยกัน ด้วยความสามัคคี เราคนไทยด้วยกันไม่ว่าจะเจออะไรก็สามารถผ่านไปได้ ทั้งนี้ นายกรัฐมนตรีได้ทักทายและร่วมถ่ายภาพกับชาวไทยเชื้อสายรามัญและประชาชนที่มารอต้อนรับโดยรอบวัดใหญ่นครชุมน์ ก่อนจะเดินทางกลับกรุงเทพมหานคร
วันจันทร์ที่ 13 มีนาคม 2566
“นราพัฒน์” เผยความร่วมมือด้านเกษตรระหว่างไทย-กานาเป็นไปในทิศทางที่ดี
“นราพัฒน์” เผยความร่วมมือด้านเกษตรระหว่างไทย-กานาเป็นไปในทิศทางที่ดี เตรียมสนับสนุนองค์ความรู้และเทคโนโลยีการผลิตข้าวแก่กานา หวังขยายความร่วมมือด้านเกษตรระหว่างกันในอนาคต
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เปิดเผยภายหลังให้การต้อนรับ
นายญอ ฟริมปง แอ็ดโด (Hon. Yaw Frimpong Addo) รัฐมนตรีช่วยว่าการกระทรวงอาหารและการเกษตร สาธารณรัฐกานานางฟลอเรนซ์ อะโคนอร์ (H.E.Florence Akonor) เอกอัครราชทูต สาธารณรัฐกานา ประจำเอเชียตะวันออกเฉียงใต้ และคณะในโอกาสเข้าพบหารือการส่งเสริมและขยายความร่วมมือด้านการเกษตรระหว่างกัน ณ กระทรวงเกษตรและสหกรณ์ ว่า ตามที่สาธารณรัฐกานาได้มีนโยบายส่งเสริมให้เกษตรกรปลูกข้าวและเพิ่มผลผลิตภายในประเทศ เพื่อบริโภคภายในประเทศและลดการนำเข้าภายใน 5 ปี แต่เนื่องจากกานามีข้อจำกัดด้านเทคโนโลยีการเกษตรและแรงงานไม่มีความเชี่ยวชาญด้านการเกษตรซึ่งส่วนใหญ่เป็นแบบดั้งเดิมไม่ได้นำเทคโนโลยีมาใช้มากนัก ทำให้คุณภาพและผลผลิตต่ำไม่สอดคล้องกับการเติบโตของสังคมเมืองและจำนวนประชากรที่เพิ่มขึ้น รวมทั้งประชากรยังมีรายได้เพิ่มขึ้น เฉลี่ยเป็นอันดับ 3 ของภูมิภาคตะวันตก จึงจำเป็นต้องมีการนำเข้าข้าวและสินค้าแปรรูปเป็นจำนวนมาก ประกอบกับฝ่ายกานาเล็งเห็นว่าประเทศไทยมีความเชี่ยวชาญในเรื่องดังกล่าวจึงได้เข้าร่วมหารือและขอความร่วมมือในการสนับสนุนองค์ความรู้ เทคโนโลยี ผู้เชี่ยวชาญ รวมทั้งการสนับสนุนในด้านต่าง ๆที่เกี่ยวข้องกับการผลิตข้าว ทั้งนี้ กระทรวงเกษตรและสหกรณ์ โดยกรมการข้าว กรมชลประทาน และหน่วยงานที่เกี่ยวข้องได้เตรียมการหารือเกี่ยวกับความร่วมมือดังกล่าวกับกานาอย่างใกล้ชิด โดยเฉพาะการแลกเปลี่ยนข้อมูลการสนับสนุนด้านวิชาการ ด้านเครื่องมือเครื่องจักรและเทคโนโลยี การสนับสนุนทุนการศึกษาแก่เยาวชนและนักศึกษากานา เพื่อมาศึกษาและฝึกอบรมวิชาชีพการเกษตรในหลักสูตรระยะสั้น และด้านอื่น ๆ ที่เกี่ยวข้องต่อไป โดยในวันนี้ กานามีกำหนดการเข้าพบหารือกับอธิบดีกรมชลประทาน อธิบดีกรมการข้าวและการดูงานที่ศูนย์วิจัยข้าวปทุมธานีด้วย
“สาธารณรัฐกานา มีความสนใจและขอรับความร่วมมือด้านต่าง ๆ อาทิ แนวทางพระราชดำริปรัชญาเศรษฐกิจพอเพียง การทำการเกษตรแบบ BCG โมเดล โดยเฉพาะข้าวรักษ์โลกที่ช่วยในเรื่องสิ่งแวดล้อม ลดการใช้สารเคมี รวมถึงการส่งเสริมเกษตรรุ่นใหม่ (Young Smart Farmer) โดยกานาจะนำแนวทางการทำเกษตรกรรมและการพัฒนาด้านการเกษตรที่ประสบผลสำเร็จของประเทศไทยเป็นต้นแบบการทำเกษตรกรรมในกานา ทั้งนี้ กระทรวงเกษตรฯ พร้อมให้ความร่วมมือและสนับสนุนองค์ความรู้ต่าง ๆ ตามที่กานาขอความอนุเคราะห์ ซึ่งจะดำเนินการให้เป็นรูปธรรมในโอกาสอันใกล้ต่อไป”นายนราพัฒน์ กล่าว
ปัจจุบัน สาธารณรัฐกานานำเข้าข้าว 1.5 ล้านตันต่อปี ทั้งจากไทย เวียดนาม และอินเดีย ขณะที่รัฐบาลกานา
มีนโยบายที่จะลดการนำเข้าและส่งเสริมการผลิตสินค้าเกษตรด้วยตนเอง แต่ยังต้องได้รับความช่วยเหลือจากประเทศอื่นอยู่ และไทยเป็นประเทศหนึ่งที่กานาให้ความสนใจ และถือเป็นโอกาสอันดีที่ไทยจะขยายการลงทุนด้านอื่น ๆ กับกานาเพิ่มเติมในอนาคต
วันจันทร์ที่ 13 มีนาคม 2566
13/03/2566
นายกรัฐมนตรี ตรวจราชการ จ.พระนครศรีอยุธยา
วันศุกร์ที่ 3 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.พระนครศรีอยุธยา ในวันนี้(3มี.ค.66)
เพื่อตรวจติดตามโครงการก่อสร้างอาคารจัดแสดงเครื่องทองอยุธยา ณ พิพิธภัณฑสถานแห่งชาติ
เจ้าสามพระยา ต.ประตูชัย เนื่องจากเป็นอาคารจัดแสดงและเก็บรักษาโบราณวัตถุที่ขุดค้นพบใน
จ.พระนครศรีอยุธยา ซึ่งมีอายุการใช้งานมานานกว่า 60 ปีมีการชำรุดทรุดโทรม
โดยบูรณะให้ทันสมัยได้มาตรฐานสากล เป็นแหล่งเรียนรู้ทางประวัติศาสตร์ที่สำคัญต่อไป
จากนั้นเดินทางไปติดตามการดำเนินโครงการปรับปรุงระบบชลประทานเจ้าพระยาฝั่งตะวันตก ณ
อ.ลาดบัวหลวง ซึ่งจะช่วยระบายน้ำท่วมในพื้นที่ฝั่งตะวันตกของแม่น้ำเจ้าพระยา ตั้งแต่คลองเจ้าเจ็ด –
บางยี่หน ถึง ชายทะเลอ่าวไทย เพิ่มประสิทธิภาพในการบริหารจัดการน้ำ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
กบง. ตรึงราคาก๊าซหุงต้ม LPG 423 บาท/ถัง ถึงสิ้นเดือนมิ.ย. 66 – ก๊าซรถยนต์ NGV ถึง 15 มิ.ย. 66 ช่วยบรรเทาความเดือดร้อนปชช.
.....
จากสถานการณ์ราคาขายปลีกก๊าซ NGV ตั้งแต่ปลายปี 64 ต่อเนื่องปี 65 ที่อยู่ในระดับสูง ภาครัฐจึงได้มีมาตรการบรรเทาความเดือดร้อนของประชาชน ล่าสุด คณะกรรมการบริหารนโยบายพลังงาน (กบง.) มีมติเห็นชอบคงราคาก๊าซหุงต้ม (LPG) ขายส่งหน้าโรงกลั่นที่ 20.9179 บาทต่อกิโลกรัม (ไม่รวมภาษีมูลค่าเพิ่ม) หรือ 423 บาทต่อถัง 15 กิโลกรัม ตั้งแต่วันที่ 1 เม.ย. - 30 มิ.ย. 66
.
ขณะเดียวกัน เห็นชอบยังคงราคาขายปลีกก๊าซ NGV โดยให้กระทรวงพลังงานขอความอนุเคราะห์ บมจ.ปตท. (PTT) กำหนดราคาขายปลีก ดังนี้ รถยนต์ทั่วไป ให้คงราคาขายปลีก 17.59 บาท/กิโลกรัม เป็นเวลา 3 เดือน ตั้งแต่วันที่ 16 มี.ค. - 15 มิ.ย. 66 ส่วนรถแท็กซี่ในโครงการเอ็นจีวีเพื่อลมหายใจเดียวกันของ ปตท. ให้คงราคาขายปลีก 13.62 บาท/กิโลกรัม เป็นเวลา 3 เดือน เช่นกัน
.
นอกจากนี้ ยังเห็นชอบกำหนดสัดส่วนการผสมไบโอดีเซลในน้ำมันกลุ่มดีเซลหมุนเร็วให้เป็นไปตามสัดส่วนการผสม ดังนี้ น้ำมันดีเซลหมุนเร็ว บี7 ไม่ต่ำกว่า 6.6% และไม่สูงกว่า 7% น้ำมันดีเซลหมุนเร็วธรรมดา ไม่ต่ำกว่า 6.6% และไม่สูงกว่า 10% และน้ำมันดีเซลหมุนเร็ว บี20 ไม่ต่ำกว่า 6.6% และไม่สูงกว่า 20% มีผลตั้งแต่ วันที่ 1 เม.ย. - 30 ก.ย. 66 เพื่อไม่ให้ต้นทุนเนื้อน้ำมันดีเซลเพิ่มขึ้น และลดภาระกองทุนน้ำมันฯ ในการรักษาระดับราคาขายปลีกน้ำมันดีเซล
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 13 มีนาคม 2566
13/03/2566
ธอส. พร้อมรับนโยบาย ธปท. เดินหน้ามาตรการจัดการภัยทุจริตทางการเงิน
ธอส. พร้อมดำเนินงานตามแนวนโยบายชุดมาตรการจัดการภัยทุจริตทางการเงินสอดคล้องตามมาตรฐานของ ธปท. เพื่อดูแลการทำธุรกรรมทางการเงินและแก้ไขปัญหาให้ประชาชนโดยเฉพาะลูกค้าของ ธอส. ด้วยการเร่งพัฒนาระบบและเทคโนโลยีของธนาคารอย่างเต็มที่และสม่ำเสมอ
นายทวนทอง ตรีนุภาพ รองกรรมการผู้จัดการ กลุ่มงานเทคโนโลยีสารสนเทศ และรักษาการผู้ช่วยกรรมการผู้จัดการ สายงานพัฒนาระบบดิจิทัล ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินเฉพาะกิจของรัฐ พร้อมดำเนินงานตามแนวนโยบายชุดมาตรการจัดการภัยทุจริตทางการเงินสอดคล้องตามมาตรฐานของธนาคารแห่งประเทศไทย (ธปท.) เพื่อดูแลการทำธุรกรรมทางการเงินและแก้ไขปัญหาให้ประชาชนโดยเฉพาะลูกค้าของ ธอส. ที่เป็นกลุ่มเปราะบางที่อาจตกเป็นเหยื่อภัยทางการเงิน ด้วยการเร่งพัฒนาระบบและเทคโนโลยีของธนาคารอย่างเต็มที่และสม่ำเสมอเพื่อป้องกันการทำธุรกรรมการทุจริตทางการเงินที่มีความหลากหลายมากขึ้น อาทิ การส่งลิงก์ผ่าน SMS หลอกลวง แก๊งคอลเซ็นเตอร์ แอปพลิเคชันให้สินเชื่อปลอม และแอปพลิเคชันดูดเงิน เป็นต้น เพื่อป้องกันความสูญเสียทางด้านการเงินที่อาจจะเกิดขึ้นกับประชาชน พร้อมกับให้ความสำคัญกับการสื่อสารเพื่อให้ความรู้และสร้างความเข้าใจให้กับลูกค้าของธนาคารอย่างทั่วถึง ตรงจุด และเข้าใจง่าย เพื่อให้มีความเท่าทันกลโกงต่าง ๆ ของมิจฉาชีพ รวมถึงการประกาศเตือนว่า ธอส. ไม่มีนโยบายส่ง SMS แบบมีลิงก์ไปยังหมายเลขโทรศัพท์มือถือของลูกค้าและประชาชนทั่วไป เพื่อเชิญชวนให้ทำธุรกรรมทางการเงิน หรือมอบโปรโมชั่นพิเศษ และส่วนลดของรางวัลต่าง ๆ ให้แก่ลูกค้าผ่านช่องทาง SMS โดยเด็ดขาด และพร้อมให้ความร่วมมือกับหน่วยงานที่เกี่ยวข้องในการปฏิบัติตามมาตรการ หรือกฎระเบียบที่เกี่ยวข้องต่าง ๆ ที่จะจัดทำขึ้นเพิ่มเติม เพื่อเพิ่มประสิทธิภาพในการแก้ปัญหาดังกล่าวให้กับประชาชนต่อไป
ทั้งนี้ ลูกค้า ธอส. ที่มีธุรกรรมที่ผิดปกติ มีการโอนเงินออกจากบัญชีโดยที่ตนเองไม่ใช่ผู้ทำธุรกรรม หรือสงสัยว่าตนเองมีความเสี่ยงจากการถูกล่อลวงให้ตกเป็นเหยื่อของมิจฉาชีพ สามารถโทรติดต่อที่ศูนย์รับแจ้งเหตุภัยทางการเงินจากมิจฉาชีพ G H Bank Call Center โทร. 02-645-9000 กด 33 ทุกวันตลอด 24 ชั่วโมง และลูกค้าสามารถติดตามช่องทางการสื่อสารหรือติดต่อสอบถาม และร่วมสนุกในกิจกรรมต่าง ๆ ของธนาคารได้ที่ Facebook Fanpage ธนาคารอาคารสงเคราะห์, LINE Official Account @GHBank และ @ghbbuddy รวมถึงเว็บไซต์ธนาคารอาคารสงเคราะห์ www.ghbank.co.th
วันจันทร์ที่ 13 มีนาคม 2566
13/03/2566
รองปลัดฯ ณัฏฐิญา เตรียมปั้นทีมเสนาธิการ อก. สู่นักวางแผนยุทธศาสตร์ชั้นนำ เน้นย้ำสร้างสรรค์โปรเจกต์ขานรับนโยบาย MIND เพื่อการพัฒนางานอย่างมีคุณค่า
รองปลัดกระทรวงอุตสาหกรรม เตรียมปั้นทีมเสนาธิการ อก. สู่นักวางแผนยุทธศาสตร์ชั้นนำ เน้นย้ำสร้างสรรค์โปรเจกต์ขานรับนโยบาย MIND เพื่อการพัฒนางานอย่างมีคุณค่า
เมื่อวันที่ 8 มีนาคม 2566 เวลา 15.00 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสาหกรรม (รสอ.รก.รปอ.) เป็นผู้แทนกระทรวงอุตสาหกรรม มอบนโยบายกองยุทธศาสตร์และแผนงาน (กยผ.) สำนักงานปลัดกระทรวงอุตสาหกรรม (สปอ.) โดยมี นายจักรพันธ์ เด่นดวงบริพันธ์ ผู้อำนวยการกองยุทธศาสตร์และแผนงาน กล่าวต้อนรับ พร้อมด้วยนายเตมีย์ พันธุวงค์ราช ผู้อำนวยการกองตรวจราชการ และเจ้าหน้าที่ กยผ. เข้าร่วมการประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
สำหรับ กองยุทธศาสตร์และแผนงาน หรือ กยผ. เป็นหน่วยงานเสนอแนะนโยบาย จัดทำยุทธศาสตร์และกรอบงบประมาณของ สปอ. รวมถึงการวางแผนการปฏิบัติงานของ สปอ. และ อก. พร้อมดำเนินการผ่านโครงการพิเศษต่าง ๆ และงานด้านความร่วมมือระหว่างประเทศ
ทั้งนี้ รสอ.รก.รปอ. ได้มอบนโยบายในการดำเนินงานของ กยผ. ว่า กยผ. เปรียบเสมือนเสนาธิการหลักของกระทรวงอุตสาหกรรม (อก.) ซึ่งเป็นหน่วยงานที่เสนอแนะนโยบาย อก. พร้อมจัดทำยุทธศาสตร์และงบประมาณของ สปอ. ดังนั้น จึงควรเป็นหน่วยงานที่มีความรอบรู้ในศาสตร์แขนงต่าง ๆ อย่างลึกซึ้ง เพื่อให้สามารถกำหนดกรอบของวิสัยทัศน์ พันธกิจ แผนปฏิบัติราชการ และวิเคราะห์สถานการณ์เศรษฐกิจในปัจจุบันได้อย่างทันท่วงที รวมถึงการกำหนดตัวชี้วัด ผลลัพธ์ และโครงการต่าง ๆ ให้สอดรับกับนโยบาย “MIND” โดยต้องใช้ หัว และ ใจ อย่างเต็มกำลัง เพื่อให้สะท้อนการดำเนินงานตามนโยบาย MIND ได้อย่างมีประสิทธิภาพ ขณะเดียวกันก็ต้องวางแผนงานอย่างรอบคอบ เพื่อผลักดันภารกิจของ สปอ. ให้สำเร็จลุล่วงและเกิดผลสัมฤทธิ์อย่างเป็นรูปธรรม และที่สำคัญจะต้องเป็นหัวจักรเพื่อขับเคลื่อนให้ อก. ไปสู่เป้าหมายให้ได้ตามวัตถุประสงค์ที่ตั้งไว้ นอกจากนี้ยังต้องเป็นหน่วยงานที่เท่าทันกับการเปลี่ยนแปลงของสถานการณ์ต่าง ๆ ทั้งภายในและต่างประเทศ โดยหมั่นศึกษาข้อมูล กฎระเบียบเพิ่มเติมอยู่เสมอ เพื่อผลักดันและให้คำชี้แนะหน่วยงานใน อก. ได้อย่างถูกต้องและทันเหตุการณ์
วันจันทร์ที่ 13 มีนาคม 2566
13/03/2566
ผู้ตรวจสมพลฯ ลงพื้นที่ จ.อุทัยธานีตรวจราชการรอบ 1 พร้อมตรวจเยี่ยมศูนย์ดิจิทัลชุมชนเมืองอุทัยธานี และตรวจเยี่ยมตลาดปันสุข
ผู้ตรวจราชการกระทรวงอุตสาหกรรม ลงพื้นที่ จ.อุทัยธานีตรวจราชการรอบ 1 พร้อมตรวจเยี่ยมศูนย์ดิจิทัลชุมชนเมืองอุทัยธานี และตรวจเยี่ยมตลาดปันสุข ตามโครงการคาราวาน SME เศรษฐกิจดีสู่ชุมชน
เมื่อวันที่ 10 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดอุทัยธานีตรวจราชการกรณีปกติ รอบที่ 1 ประจำปีงบประมาณ พ.ศ. 2566 โดยมี นางไพรินทร์ กันทะวงษ์ อุตสาหกรรมจังหวัดอุทัยธานี และเจ้าหน้าที่ เข้าร่วมรับการตรวจราชการ พร้อม รายงานตามประเด็นการตรวจราชการกรณีการตรวจกำกับ เร่งรัด ติดตาม เพื่อขับเคลื่อนการดำเนินงานที่สำคัญ และโครงการสำคัญ
ทั้งนี้ ผู้ตรวจสมพลฯ ได้มอบนโยบายโดยเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ
- การเบิกจ่ายงบประมาณ
เบิกจ่ายงบประมาณให้เป็นไปตามแผนที่กำหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ
- การตรวจ กำกับ ดูแลโรงงาน
ให้ดำเนินการอย่างละเอียดครบถ้วนทุกประเด็น มีแผนปฏิบัติงานที่ชัดเจน และมีบันทึกการตรวจสอบทุกครั้ง
- โครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI)
มีการคัดเลือกกลุ่มเป้าหมายบริเวณสถานประกอบการที่ส่งผลกระทบ ควรมีการประสานสถานประกอบการเพื่อนำสินค้าที่มีการพัฒนาไปจำหน่ายในสถานประกอบการ
รวมทั้งได้รับฟังแนวทางการดำเนินงาน และข้อเสนอแนะจากตัวแทนของภาคเอกชน คือ ธพว.สาขาอุทัยธานี
พร้อมนี้ ผู้ตรวจสมพล ฯ และคณะเจ้าหน้าที่ได้ลงพื้นที่ตรวจเยี่ยมศูนย์ดิจิตอลชุมชนเมืองอุทัยธานี ณ สอจ.อุทัยธานี และตรวจเยี่ยมตลาดปันสุข ณ ศาลากลางจังหวัดอุทัยธานี โครงการคาราวาน SME เศรษฐกิจดีสู่ชุมชน ได้ดำเนินการจัดกิจกรรม จำนวน 62 ครั้ง รายได้กว่า 2 ล้านบาท ซึ่งกลุ่มเป้าหมายเป็นผู้ผลิตชุมชน วิสาหกิจชุมชน ผู้ประกอบการรายเดียว และสตาร์ทอัพที่สามารถใช้ตลาดปันสุขในการทดสอบตลาด
วันจันทร์ที่ 13 มีนาคม 2566
นายกฯ ย้ำทุกหน่วยงานยกระดับปฏิบัติการแก้ปัญหา PM2.5 บังคับใช้กฎหมายเข้มข้น
.....
พล.อ.ประยุทธ์ จันทร์โอชา นายกรัฐมนตรีและ รมว.กห. ติดตามสถานการณ์ปัญหาฝุ่น PM 2.5 ของประเทศไทย ห่วงใยประชาชนที่อาศัยและทำกิจกรรมในพื้นที่ที่สถานการณ์ฝุ่น PM 2.5 รุนแรง พร้อมกำชับทุกหน่วยงานที่เกี่ยวข้อง บูรณาการการทำงานร่วมกันอย่างใกล้ชิด ตามแนวทางขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” ภายใต้ 3 มาตรการสำคัญ คือ 1.เพิ่มประสิทธิภาพการบริหารจัดการเชิงพื้นที่ 2.ป้องกันและลดการเกิดมลพิษที่ต้นทาง (แหล่งกำเนิด) 3.เพิ่มประสิทธิภาพการบริหารจัดการมลพิษ รวมทั้งแผนปฏิบัติการป้องกันและแก้ไขปัญหาฝุ่นละออง PM2.5 ภายใต้แผนเฉพาะกิจเพื่อการแก้ไขปัญหามลพิษด้านฝุ่นละออง ปี 66 ให้มีผลและครอบคลุมเป้าหมาย ทั้งพื้นที่เมือง พื้นที่เกษตรกรรม และพื้นที่ป่า
.
ขณะเดียวกันให้ยกระดับเชิงปฏิบัติการให้เข้มข้นขึ้น โดยเฉพาะการบังคับใช้กฎหมายที่เกี่ยวข้อง ทั้งเพิ่มการตรวจสกัดรถควันดำ เข้มงวดเรื่องการก่อสร้าง ตรวจโรงงาน ควบคู่ส่งเสริมการใช้รถไฟฟ้า รถยนต์ไฟฟ้า รวมถึงงดการเผาในที่โล่งทุกชนิด ซึ่งเป็นแหล่งกำเนิดมลพิษทางอากาศ หากเผา มีความผิดตามกฎหมาย
.
ขอให้ทุกหน่วยงานที่เกี่ยวข้องติดตามเฝ้าระวังและประเมินสถานการณ์อย่างใกล้ชิด เพื่อปรับแผนและการปฏิบัติให้สอดคล้องทันกับสถานการณ์ ลดผลกระทบด้านสุขภาพ เศรษฐกิจ สังคม สิ่งแวดล้อม และการดำเนินชีวิตประจำวันของประชาชนให้มากที่สุด
.
ซึ่งนอกจากการบูรณาการร่วมมือร่วมใจกันภายในประเทศแล้ว ยังให้ความสำคัญกับการแก้ปัญหาไฟป่า หมอกควันและ PM 2.5 อย่างยั่งยืน ผ่านกลไกระหว่างประเทศเพื่อให้การป้องกัน และแก้ไขปัญหาหมอกควันข้ามแดนมีประสิทธิภาพสูงสุด
.
อ่านเพิ่มเติม คลิกhttps://www.thaigov.go.th/news/contents/details/66023
#ไทยคู่ฟ้า#ร่วมต้านโควิด19
-------------------
วันจันทร์ที่ 13 มีนาคม 2566
ปลัด พม. ย้ำขับเคลื่อนงานมิติใหม่ “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน”
ปลัด พม. ย้ำขับเคลื่อนงานมิติใหม่ “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน”
เมื่อวันที่ 10 มีนาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดโครงการประชุมชี้แจงกรอบแนวทางการตรวจราชการตามแผนการตรวจราชการกระทรวง พม. ประจำปีงบประมาณ พ.ศ. 2566 สำหรับหัวหน้าและเจ้าหน้าที่หน่วยงานทีม One Home พม. 14 จังหวัดภาคใต้ ในเขตตรวจราชการที่ 5 - 7 โดยมี นางอุบล ทองสลับล้วน ผู้อำนวยการสำนักงานส่งเสริมและสนับสนุนวิชาการ 10 กล่าวรายงาน อีกทั้ง นายอนันต์ ดนตรี หัวหน้าผู้ตรวจราชการกระทรวง พม. และนายกันตพงศ์ รังษีสว่าง ผู้ตรวจราชการกระทรวง พม. ร่วมบรรยายแนวทางการตรวจราชการฯ ซึ่งจัดโดย กองตรวจราชการ สำนักงานปลัดกระทรวง พม. และสำนักงานส่งเสริมและสนับสนุนวิชาการ 10 ณ ห้องเทพลักษณ์ โรงแรม เค พาร์ค จังหวัดสุราษฎร์ธานี
นายอนุกูล กล่าวว่า ปีงบประมาณ พ.ศ. 2566 กระทรวง พม. ได้ขับเคลื่อนงานในมิติใหม่ที่มีเป้าหมาย “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน” โดยเน้นย้ำการขับเคลื่อนงานใน 4 ประเด็น ไม่ว่าจะเป็น 1) การเสริมสร้างศักยภาพครอบครัวให้กับคนทุกช่วงวัย และมุ่งเน้นรายครัวเรือนที่ตรงตามสภาพปัญหาและความต้องการมากขึ้น 2) การคุ้มครองทางสังคมและสวัสดิการแต่ละกลุ่มเป้าหมายให้ชัดเจนมากขึ้น 3) ส่งเสริมและสนับสนุนภาคีเครือข่ายและหุ้นส่วนทางสังคมในพื้นที่ให้เข้ามามีส่วนร่วมพัฒนาสังคมให้ชัดเจนมากขึ้น และ 4) ส่งเสริมองค์กรสมรรถนะสูง ที่มุ่งเน้นการปรับตัวของบุคลากรและองค์กรให้ประสิทธิภาพและประสิทธิผลมากขึ้น
นายอนุกูล กล่าวเพิ่มเติมว่า นอกจากนี้ กระทรวง พม. ได้ให้ความสำคัญในการพัฒนาศักยภาพบุคลากรทั้งในส่วนของ Front Office และ Back Office ให้มีทักษะการคิดวิเคราะห์ ทักษะวิชาชีพ และความเป็นมืออาชีพ เพื่อให้สามารถดูแล ช่วยเหลือ คุ้มครอง และพัฒนาคุณภาพชีวิตประชาชนทุกกลุ่มเป้าหมายได้อย่างมีประสิทธิภาพ อีกทั้งนำระบบดิจิทัลมาใช้ในกระบวนการทำงาน และขับเคลื่อนงานด้วยข้อมูล (Data Driven) เพื่อให้สามารถตอบสนองความต้องการของประชาชนทุกกลุ่มเป้าหมายที่มีการเปลี่ยนแปลงตลอดเวลาได้อย่างตรงจุดและทันท่วงที (Speed ดี --> ตีโจทย์แตก)
#ช่วย24ชั่วโมง #พม24ชม #ข่าวพม
วันจันทร์ที่ 13 มีนาคม 2566
13/03/2566
นายกรัฐมนตรีตรวจราชการ จ.สงขลา และ จ.ยะลา
วันเสาร์ที่ 11 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.สงขลา และ จ.ยะลา ในวันนี้ (11มี.ค.66)
โดยในช่วงเช้าตรวจเยี่ยมพื้นที่ก่อสร้างตามโครงการศึกษาความเหมาะสมในการสร้างสะพานข้ามทะเลส
าบสงขลาเชื่อม อ.เมืองสงขลา กับ อ.สิงหนครซึ่งมีวัตถุประสงค์เพื่ออำนวยความสะดวกด้านการเดินทางแก่ประชาชน ส่งเสริมการค้าการลงทุนและการท่องเที่ยว ณ ท่าแพขนานยนต์ ต.บ่อยาง อ.เมืองสงขลา จ.สงขลา
พร้อมติดตามความคืบหน้าการยกระดับโรงพยาบาล อ.เมืองสงขลา จากนั้นในช่วงบ่ายเดินทางไปพบผู้นำ
ดะวะห์ประเทศไทยและผู้เข้าร่วมบรรยายธรรมเพื่อต้อนรับเดือนรอมฎอนอันประเสริฐของชาวไทยมุสลิม ณ
ศูนย์ดะวะห์แห่งประเทศไทย อ.เมืองยะลา จ.ยะลา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
รองปลัดฯ สุรพล นั่งหัวโต๊ะประชุม 9 สมาคมเหล็ก หารือแนวทางการยกระดับขีดความสามารถผู้ประกอบการเหล็กในประเทศ
รองปลัดกระทรวงอุตสาหกรรม นั่งหัวโต๊ะประชุม 9 สมาคมเหล็ก หารือแนวทางการยกระดับขีดความสามารถผู้ประกอบการเหล็กในประเทศ
เมื่อวันที่ 8 – 9 มีนาคม 2566 นายสุรพล ชามาตย์ รองปลัดกระทรวงอุตสาหกรรม เป็นประธานการประชุมหารือติดตามสถานการณ์อุตสาหกรรมเหล็ก โดยมี สำนักงานมาตรฐานผลิตภัณฑ์อุตสาหกรรม (สมอ.) และ 9 สมาคมผู้ประกอบการอุตสาหกรรมเหล็กไทย เข้าร่วมการประชุม ครั้งที่ 46-2/2566 เพื่อติดตามข่าวและสถานการณ์อุตสาหกรรมเหล็ก ระหว่าง สมอ. กับกลุ่ม 9 สมาคมฯ ให้เป็นไปด้วยความเรียบร้อย พร้อมหารือแนวทางในการยกระดับขีดความสามารถผู้ประกอบการอุตสาหกรรมเหล็กในประเทศ รวมถึงเพื่อเป็นข้อมูลประกอบการพิจารณากำหนดการส่งเสริมการใช้มาตรฐานของผลิตภัณฑ์เหล็กในอนาคต
โดยมีนายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ นายเอกนิติ รมยานนท์ รองเลขาธิการสำนักงานมาตรฐานผลิตภัณฑ์อุตสาหกรรม คณะผู้บริหาร และกลุ่ม 9 สมาคมผู้ประกอบการอุตสาหกรรมเหล็กไทย เข้าร่วมการประชุมในครั้งนี้ด้วย ณ โรงแรมคามิโอ แกรนด์ จ.ระยอง
รวมถึงได้เข้าเยี่ยมชมบริษัทผู้ประกอบการอุตสาหกรรมเหล็กในพื้นที่จังหวัดระยอง ชลบุรี และฉะเชิงเทรา ดังนี้ 1. เยี่ยมชมกระบวนการผลิตเหล็กแผ่นรีดร้อนชนิดม้วน ณ บริษัท จี เจ สตีล จำกัด (มหาชน) 2. กระบวนการผลิตเหล็กกล้าไร้สนิมรีดเย็นชนิดม้วน ณ บริษัทโพสโค-ไทยน๊อคซ์ จำกัด (มหาชน) 3. กระบวนการผลิตเหล็กแผ่นรีดเย็นชนิดม้วน เหล็กแผ่นรีดเย็นเคลือบสังกะสีโดยกรรมวิธีจุ่มร้อนแบบต่อเนื่อง ณ บริษัท เอ็นเอส-สยามยูไนเต็ดสตีล จำกัด 4. กระบวนการผลิตเหล็กลวด เหล็กเส้นก่อสร้างกลม และเหล็กเส้นก่อสร้างข้ออ้อย ณ บริษัท มิลล์คอน บูรพา จำกัด และ 5. กระบวนการชุบผลิตภัณฑ์เหล็กเคลือบสังกะสีด้วยกรรมวิธีจุ่มร้อน ณ บริษัท ยูเนี่ยนกัลวาไนเซอร์ จำกัด
วันจันทร์ที่ 13 มีนาคม 2566
13/03/2566
ขยายเวลาชำระหนี้สินเชื่อเพื่อผู้มีอาชีพอิสระ
วันอาทิตย์ที่ 5 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระหนี้เสริมสภาพคล่องแก่ประชาชนรายย่อย
โดยขยายระยะเวลาโครงการสินเชื่อเพื่อเป็นค่าใช้จ่ายสำหรับผู้มีอาชีพอิสระที่ได้รับผลกระทบจากสถาน
การณ์แพร่ระบาดของโรคโควิด-19 วงเงินรายละ 10,000 บาท อัตราดอกเบี้ยคงที่ไม่เกินร้อยละ 0.1 ต่อเดือน
ปลอดชำระเงินต้นและดอกเบี้ย 12 เดือน จากเดิมให้ระยะเวลากู้ไม่เกิน 3 ปี เพิ่มเป็น ไม่เกิน 5 ปี
โดยสิ้นสุดระยะเวลากู้วันที่ 24 มี.ค.2568เพื่อช่วยเพิ่มสภาพคล่องในการดำรงชีวิตให้แก่ประชาชนที่มีอาชีพอิสระ เช่น หาบเร่ แผงลอย
รวมถึงลูกจ้างในภาคการเกษตร ให้สามารถทยอยชำระหนี้ได้ตามศักยภาพ
ป้องกันการพึ่งพาสินเชื่อนอกระบบหรือสินเชื่อที่มีอัตราดอกเบี้ยสูง สอบถามรายละเอียดที่ ธนาคารออมสิน
และ ธ.ก.ส. ทุกสาขาทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
โรงงานปลอดยุง
3 โรคอันตราย จาก “ยุงลาย” โรคไข้เลือดออก โรคไข้ปวดข้อยุงลาย โรคติดเชื้อไวรัสซิกา
โรงงานปลอดยุง
3 โรคอันตราย จาก “ยุงลาย”
โรคไข้เลือดออก โรคไข้ปวดข้อยุงลาย โรคติดเชื้อไวรัสซิกา
อุตสาหกรรมรวมใจพัฒนาสิ่งแวดล้อม ลดแหล่งเพาะพันธุ์ลูกน้ำยุงลาย
ดูแลสิ่งแวดล้อมในบริเวณโรงงานและบ้านพักคนงาน ไม่ให้เป็นแหล่งเพาะพันธุ์ของลูกน้ำยุงลาย
- เปลี่ยนน้ำในแจกันทุกสัปดาห์
- ปล่อยปลาหางนกยูงในอ่างบัว
- ใส่ทรายกำจัดลูกน้ำยุงลายในภาชนะเก็บน้ำในห้องสุขา
ศึกษาแหล่งข้อมูลอื่น ๆ เช่น การจัดการแหล่งเพาะพันธุ์ลูกน้ำยุงลาย
การป้องกันยุงกัด ตามคำแนะนำของกระทรวงสาธารณสุข
มีไข้สูงเกิน 2 วัน อาจป่วยเป็นไข้เลือดออก แนะนำไปพบแพทย์ที่โรงพยาบาล
วันจันทร์ที่ 13 มีนาคม 2566
13/03/2566
​นายกรัฐมนตรีตรวจราชการ จ.ฉะเชิงเทรา
วันศุกร์ที่ 10 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.ฉะเชิงเทรา ในวันนี้ (10มี.ค.66)
เพื่อเป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
พ.ศ.2562 ณ สวนสาธารณะเฉลิมพระเกียรติ ต.บางแก้ว อ.เมืองฉะเชิงเทรา
ซึ่งจะเป็นพื้นที่สีเขียวให้ประชาชนในพื้นที่ได้ใช้ประโยชน์
โดยภายในงานมีการแสดงของชมรมผู้สูงอายุและนักเรียนโรงเรียนในสังกัดองค์การบริหารส่วนจังหวัดฉะเชิงเท
รา พร้อมเยี่ยมชมนิทรรศการเฉลิมพระเกียรติ สินค้าของดีเมืองแปดริ้ว
และผลิตภัณฑ์จากการส่งเสริมอาชีพขององค์การบริหารส่วนจังหวัดฉะเชิงเทรา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
ผู้ตรวจวีระกิตติ์ฯ และคณะลงพื้นที่นครปฐม ตรวจเยี่ยมสถานประกอบการ พร้อมตรวจราชการรอบ 1 รับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทำงาน
ผู้ตรวจราชการกระทรวงอุตสาหกรรม และคณะ ลงพื้นที่นครปฐม ตรวจเยี่ยมสถานประกอบการ พร้อมตรวจราชการรอบ 1 รับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทำงานจากตัวแทนภาคเอกชนและหน่วยงานเครือข่ายในพื้นที่
เมื่อวันพฤหัสบดีที่ 9 มีนาคม 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่นครปฐมตรวจเยี่ยมบริษัท สิงห์ เบเวอเรซ จำกัด ตำบลบัวปากท่า อำเภอบางเลน จังหวัดนครปฐม ประกอบกิจการผลิตเบียร์ โดย บริษัท สิงห์ เบเวอเรซ จำกัด ได้รับการรับรองตามมาตรฐานต่าง ๆ อาทิ อุตสาหกรรมสีเขียวในระดับที่ 3, Carbon Footprint for Organization และ Carbon Footprint for Product เป็นต้น ได้มีการกระจายรายได้ให้กับประชาชนและชีวิตความเป็นอยู่ที่ดีขึ้น โดยส่งเสริมการพัฒนาผลิตภัณฑ์ต่าง ๆ ของชุมชนโดยรอบอย่างต่อเนื่อง มีระบบการผลิตที่รักษาสิ่งแวดล้อมประกอบกับการปฏิบัติตามกฎหมาย มีความรับผิดชอบต่อสังคมชุมชน พร้อมทั้งการจัดตั้งศูนย์การเรียนรู้ Smart Farms เพื่อเป็นแหล่งเรียนรู้ให้กับเกษตรกรโดยรอบพื้นที่โรงงานต่อไป
และในเวลา 14.00 น. ผู้ตรวจวีระกิตติ์ฯ ได้ตรวจราชการและการดำเนินงานของสำนักงานอุตสาหกรรมจังหวัดนครปฐม ประจำปีงบประมาณ พ.ศ.2566 รอบที่ 1 ซึ่งมี นายอรรถสิทธิ์ อึ้งเหมอนันต์ อุตสาหกรรมจังหวัดนครปฐมและเจ้าหน้าที่เข้าร่วม โดย ผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ำให้เจ้าหน้าที่ทุกคนดำเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสำเร็จของธุรกิจ 2.การดูแลชุมชนและสังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน"
ทั้งนี้ ผู้ตรวจวีระกิตติ์ฯ ได้ขอบคุณและให้กำลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ เน้นย้ำการตรวจกำกับดูแลสถานประกอบกิจการโรงงานให้ได้ 100% การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกำหนด เร่งรัดการส่งเสริมโรงงานอุตสาหกรรมให้ได้การรับรองอุตสาหกรรมสีเขียวเป็นไปตามเป้าหมายที่ 80% การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form เน้นย้ำการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดำเนินงานการประเมินคุณธรรมและความโปร่งใสในการดำเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา การดำเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กำหนดไว้
วันจันทร์ที่ 13 มีนาคม 2566
​นายกรัฐมนตรีตรวจราชการ จ.ราชบุรี
วันจันทร์ที่ 13 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.ราชบุรี ในวันนี้ (13มี.ค.66)
เพื่อตรวจติดตามแนวทางในการพัฒนา อ.บ้านโป่ง ณ ศาลาประชาคมเทศบาลเมืองบ้านโป่ง ประกอบด้วย
โครงการก่อสร้างระบบระบายน้ำหลักเพื่อบรรเทาปัญหาน้ำท่วมพื้นที่ชุมชนเมืองบ้านโป่ง ระยะที่ 1
โครงการก่อสร้างเขื่อนป้องกันตลิ่งริมแม่น้ำแม่กลอง บริเวณสะพานค่ายหลวง – สะพานเขางู – เบิกไพร
โครงการปรับปรุงภูมิทัศน์พื้นที่ริมตลิ่งแม่น้ำแม่กลอง บริเวณสวนสุขภาพชุมชนไกรฤกษ์
การก่อสร้างอาคารโรงพยาบาลบ้านโป่ง โครงการขยายถนน 2 ช่องเป็น 4 ช่องทางจราจรเส้นทาง
ต.หนองปลาหมอ – ต.เขาขลุง และโครงการก่อสร้างอุโมงค์ลอดสี่แยกหัวโป่งเพื่อแก้ไขปัญหาการจราจรติดขัด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
บริจาคสนับสนุนการกีฬา ผ่านระบบบ e-Donation ยกเว้นภาษีเงินได้ 2 เท่า ปีภาษี 66 - 67
.....
ที่ประชุม ครม. (7 มี.ค. 66) อนุมัติมาตรการภาษีเพื่อสนับสนุนการกีฬา เปิดโอกาสให้ภาคเอกชนและประชาชนมีส่วนร่วมสนับสนุนการกีฬาของประเทศอย่างต่อเนื่อง โดยกำหนดสิทธิประโยชน์ทางภาษี ด้วยการยกเว้นภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะและอากรแสตมป์ แก่ผู้บริจาคที่เป็นบุคคลธรรมดา หรือบริษัท หรือห้างหุ้นส่วนนิติบุคคล สำหรับการบริจาคเงินหรือทรัพย์สินเพื่อสนับสนุนการกีฬา ให้แก่องค์กรดังต่อไปนี้
1. การกีฬาแห่งประเทศ
2. คณะกรรมการกีฬาจังหวัด
3. สมาคมกีฬาแห่งจังหวัด
4. สมาคมกีฬาที่ใช้คำว่า “แห่งประเทศไทย” (เช่น สมาคมกีฬาขี่ม้าแห่งประเทศไทย สมาคมกีฬามวลสากลแห่งประเทศไทย สมาคมกีฬาวอลเลย์บอลแห่งประเทศไทย เป็นต้น) หรือกองทุนพัฒนาการกีฬาแห่งชาติ
5. กรมพลศึกษา
.
การบริจาคจะต้องดำเนินการผ่านระบบบบริจาคอิเล็กทรอนิกส์ (e-Donation) ของกรมสรรพกร ตั้งแต่ 1 ม.ค. 66 - 31 ธ.ค. 67 รวม 2 ปีภาษี
.
บุคคลธรรมดา สามารถหักลดหย่อนภาษีได้ 2 เท่าของจำนวนเงินบริจาค เมื่อรวมกับเงินบริจาคอื่น จะต้องไม่เกิน 10% ของเงินได้พึงประเมิน หลังจากหักค่าใช้จ่ายและหักลดหย่อน
.
ส่วนกรณีบริษัท หรือห้างหุ้นส่วนนิติบุคคล สามารถหักรายจ่ายได้ 2 เท่า ไม่ว่าจะได้จ่ายเป็นเงินหรือทรัพย์สิน แต่เมื่อรวมกับรายจ่ายบริจาคอื่นแล้วจะต้องไม่เกิน 10% ของกำไรสุทธิก่อนหักรายจ่ายเพื่อการกุศลสาธารณะ หรือเพื่อการสาธารณะประโยชน์ และเพื่อการศึกษา
.
อ่านเพิ่มเติม คลิกhttps://www.thaigov.go.th/news/contents/details/65814
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 13 มีนาคม 2566
13/03/2566
รองปลัดฯ ณัฏฐิญา เร่งปรับลุคแม่บ้าน เน้นสร้างจิตบริการ ทำงานด้วยหัวใจ พร้อมใช้เทคโนโลยีสร้างระบบครบทุกฟังก์ชัน มุ่งงานสื่อสารด้วย Content ที่น่าสนใจ
รองปลัดกระทรวงอุตสาหกรรม เร่งปรับลุคแม่บ้าน เน้นสร้างจิตบริการ ทำงานด้วยหัวใจ พร้อมใช้เทคโนโลยีสร้างระบบครบทุกฟังก์ชัน มุ่งงานสื่อสารด้วย Content ที่น่าสนใจ
เมื่อวันที่ 9 มีนาคม 2566 เวลา 10.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม (รสอ.รก.รปอ.) เป็นผู้แทนกระทรวงอุตสาหกรรม มอบนโยบายกองกลาง (กก.) สำนักงานปลัดกระทรวงอุตสาหกรรม (สปอ.) โดยมี นางสาวชลาริน นิลพิฤกษ์ ผู้อำนวยการกองกลาง กล่าวต้อนรับ และนำเสนอบทบาทหน้าที่ของ กก. ในการนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายเตมีย์ พันธุวงค์ราช ผู้อำนวยการกองตรวจราชการ และเจ้าหน้าที่ กก. เข้าร่วมการประชุม ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม
กองกลาง (กก.) เป็นหน่วยงานที่ทำหน้าที่ในการบริหารจัดการงานสารบรรณของ สปอ. รวมถึงงานด้านการเงิน การบัญชี งบประมาณ รายรับและรายจ่าย การบริหารงานพัสดุ อาคารสถานที่ งานบริการพาหนะ ตลอดจนการประชาสัมพันธ์ข้อมูลข่าวสารไปสู่สาธารณชน
ทั้งนี้ รสอ.รก.รปอ. กล่าวว่า กองกลาง (กก.) ถือเป็นหน่วยงานด่านแรกของการรับเรื่องต่าง ๆ ทั้งจากภายในและภายนอก อก. เปรียบเสมือนแม่บ้าน ที่ต้องคอยดูแลบริหารจัดการภายในหน่วยงานให้เกิดความเรียบร้อย สวยงาม มีความปลอดภัย และทำหน้าที่ให้บริการกับทุกหน่วยงานภายใน สปอ. อย่างมีจิตบริการ ซึ่งจำเป็นต้องเกี่ยวข้องกับหน่วยงานต่าง ๆ ที่หลากหลาย ดังนั้น จึงควรมีการดำเนินการเพื่อให้บรรลุวัตถุประสงค์ ดังนี้
1. ด้านการพัฒนาระบบสารบรรณ จำเป็นต้องมีการนำระบบการจัดเก็บข้อมูล การรับส่งข้อมูลที่มีประสิทธิภาพ เพื่อให้งานสารบรรณมีการบริหารงานอย่างเป็นระบบ จัดเก็บข้อมูลได้เป็นจำนวนมาก และสามารถสืบค้นข้อมูลได้อย่างรวดเร็ว
2. ด้านการบริหารค่าใช้จ่ายสาธารณูปโภค ทั้งในส่วนกลางและส่วนภูมิภาค ที่มีงบประมาณไม่เพียงพอและมีการค้างจ่าย ในเบื้องต้นควรมีการจัดทำระบบบัญชีรายรับรายจ่ายให้ถูกต้อง เพื่อให้ทราบสถานะทางการเงินที่แท้จริง นอกจากนี้ ยังควรจัดลำดับความสำคัญและความจำเป็นเร่งด่วนของการดำเนินงานด้านต่าง ๆ เพื่อให้เกิดการใช้จ่ายงบประมาณให้เกิดความเหมาะสมและมีประสิทธิภาพสูงสุด
3. ด้านการดูแลอาคารและที่พักของเจ้าหน้าที่ ควรมีการสำรวจความต้องการ และทำการศึกษาวิธีการจัดซื้อจัดจ้างวัสดุและอุปกรณ์ ที่เป็นมาตรฐานเดียวกัน เพื่อทำการจัดซื้อในปริมาณที่มาก ซึ่งก็จะทำให้ได้รับราคาในอัตราที่ถูกลง
4. ด้านการประชาสัมพันธ์ ที่มีงบประมาณจำกัด อาจใช้วิธีการประชาสัมพันธ์ร่วมไปกับกิจกรรมต่าง ๆ ซึ่งมักจะมีการประชาสัมพันธ์ภายใต้กิจกรรมนั้น ๆ เช่น การจัดงานอุตสาหกรรมแฟร์ โครงการ BCG โครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) เป็นต้น ส่วนในด้านการสร้างสรรค์ Content ที่น่าสนใจ ควรมุ่งเน้นนโยบายของผู้บริหาร ซึ่งเป็นข้อมูลที่สื่อมวลชนให้ความสนใจ ทำให้มีโอกาสได้รับการเผยแพร่ไปสู่สาธารณชนได้ง่าย เช่น มาตรการอ้อยเผาไฟเพื่อลดปัญหา PM 2.5 การกำหนดมาตรฐานน้ำตาลทรายในอ้อยเผาไฟ เป็นต้น
วันจันทร์ที่ 13 มีนาคม 2566
เตือน! พายุฤดูร้อน 12 - 14 มี.ค. นี้ ระวังฝนฟ้าคะนอง – ลมกระโชกแรง หลายพื้นที่
.....
กรมอุตุนิยมวิทยา ออกประกาศในช่วงวันที่ 12 – 14 มี.ค. 66 มวลอากาศเย็นกำลังปานกลางจากประเทศจีนจะแผ่ลงมาปกคลุมประเทศไทยตอนบนและทะเลจีนใต้ ในขณะที่ประเทศไทยมีอากาศร้อน ประกอบกับคลื่นกระแสลมฝ่ายตะวันตกจะเคลื่อนเข้าปกคลุมภาคเหนือ
.
ลักษณะเช่นนี้จะทำให้มีพายุฤดูร้อนเกิดขึ้นได้ บริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพฯ และปริมณฑล โดยมีลักษณะของพายุฝนฟ้าคะนอง ลมกระโชกแรง และมีลูกเห็บตกบางพื้นที่ รวมถึงมีฟ้าผ่าเกิดขึ้นได้
.
ขอให้ประชาชนระวังอันตรายที่อาจจะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง สำหรับเกษตรกรควรป้องกันและระวังความเสียหายที่จะเกิดต่อผลผลิตทางการเกษตรไว้ด้วย
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 13 มีนาคม 2566
​ขยายมาตรการภาษีสนับสนุนการจ้างงานผู้พ้นโทษ อีก 4 ปี
วันอาทิตย์ที่ 12 มีนาคม 2566
ขยายมาตรการภาษีสนับสนุนการจ้างงานผู้พ้นโทษ อีก 4 ปี
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนให้ผู้พ้นโทษมีงานทำหลังได้รับการปล่อยตัว โดยอนุมัติร่าง
พ.ร.ฎ.ออกตามความในประมวลรัษฎากรว่าด้วยการยกเว้นรัษฎากร
ซึ่งเป็นการขยายระยะเวลามาตรการภาษีเพื่อสนับสนุนให้บริษัทและห้างหุ้นส่วนนิติบุคคล
จ้างงานผู้พ้นโทษที่ได้รับการปล่อยตัวจากเรือนจำมาไม่เกิน 3 ปี เข้าทำงาน
โดยจะได้รับการยกเว้นภาษีเงินได้นิติบุคคลสำหรับเงินได้เป็นจำนวนร้อยละ 50
ของรายจ่ายที่เป็นค่าจ้างผู้พ้นโทษเฉพาะที่ไม่เกิน 15,000 บาทต่อคนต่อเดือน
สำหรับรอบระยะเวลาบัญชีที่เริ่มใน หรือ หลังวันที่ 1 ม.ค.2565 แต่ไม่เกินวันที่ 31 ธ.ค.2568
เพื่อให้ผู้พ้นโทษสามารถประกอบอาชีพสุจริตหาเลี้ยงตนเองและครอบครัวได้อย่างมีศักดิ์ศรี
ไม่หวนกลับไปกระทำความผิดซ้ำ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
มาแล้ว! โครงการส่งเสริมการลดต้นทุนการผลิตข้าวรักษ์โลก BCG Model อัดฉีด 875 ลบ. ยกระดับมาตรฐานข้าวไทยพร้อมแข่งขันในตลาดโลก
.....
ที่ประชุม ครม. (7 มี.ค. 66) อนุมัติโครงการส่งเสริมการลดต้นทุนการผลิตข้าวรักษ์โลก BCG Model กรอบวงเงิน 874,832,000 ล้านบาท เพื่อเป็นค่าใช้จ่ายในการจัดหาปัจจัยการผลิตและเครื่องจักรกลการเกษตรสำหรับ 292 ศูนย์ข้าวชุมชน เป็นการปรับปรุงกระบวนการเพาะปลูกข้าว เน้นการทำนาแบบประณีต ใช้ระบบชีวมวล - ชีวภาพ - จุลินทรีย์แทนสารเคมี ส่งเสริมการทำนาแบบยั่งยืน สร้างความเข้มแข็งให้กลุ่มเกษตรกร
.
292 ศูนย์ข้าวชุมชนนี้อยู่ในพื้นที่ 74 จังหวัด ดำเนินการศูนย์ละ 200 ไร่ เพื่อปลูกข้าวรักษ์โลกในรูปแบบการเกษตรยั่งยืน จัดการศัตรูข้าวด้วยจุลินทรีย์เพื่อการเกษตรและสารชีวภัณฑ์ เพิ่มศักยภาพในการผลิตข้าวคุณภาพดี ปลอดสารพิษ ลดการปล่อยก๊าซเรือนกระจก เป็นมิตรกับสิ่งแวดล้อม เพิ่มผลผลิตต่อไร่ ส่งผลดีต่อสุขภาพและรายได้ของเกษตรกร
.
ซึ่งที่ผ่านมารัฐบาลให้ความสำคัญในการปรับเปลี่ยนการทำการเกษตรมาโดยตลอด ตั้งแต่ปัจจัยการผลิต เมล็ดพันธุ์ เพื่อให้เกิดส่วนต่างระหว่างต้นทุนและราคาขายเพิ่มมากขึ้น ซึ่งปัจจุบันได้มีการส่งเสริมการผลิตข้าวรักษ์โลกในหลายพื้นที่แล้ว และได้ผลตอบรับเป็นอย่างดี
#ไทยคู่ฟ้า#สื่อสารรัฐบาลไทย
-------------------